මෙම සිද්ධියට මුහුණපා ඇත්තේ මැණික් ව්‍යාපාරික යූ. ජී. මුතුබණ්ඩා මහතායි.12 වැනි දින රාත්‍රී 8.45 ට පමණ සුදු පැහැති වෑන් රථයකින් පස්දෙනකුගෙන් යුත් කණ්ඩායමක් පැමිණ ඇත.වලාන දූෂණ මර්දන අංශයේ නිලධාරීන් බව පවසා ව්‍යාපාරිකයාගේ දෑතට මාංචු දමා සෙසු නිවැසියන් නිවසේ වාඩි කැර තබා පිස්තෝලයක් නිවසේ සඟවා ඇතැයි පවසමින් පැය දෙකක කාලය නිවස තුළ රැඳී සිටි මෙම කණ්ඩායම නිවසේ තිබූ රුපියල් ලක්‍ෂ 50 ක් පමණ වටිනා මැණික් ගල්, රුපියල් කෝටියක් පමණ වටිනා රන් භාණ්ඩ සහ මුදල් පැහැරගෙන ගොස් ඇතැයි ලග්ගල පොලිසිය කියයි.